എംഡിഎംഎ കേസ്: ധനസഹായം നല്കിയ 2 പേര് അറസ്റ്റില് കൊച്ചി കാക്കനാട് എംഡിഎംഎ കേസില് പ്രതികളെ സാമ്ബത്തികമായി സഹായിച്ച രണ്ടുപേര്കൂടി പിടിയിലായി. മലപ്പുറം മൊറയൂര് പള്ളിമുക്ക് അംജദ ഹൗസില് അര്ഷക്ക് അബ്ദുള്കരീം നൂറാന് 29, കാസര്കോട് മധുര് ഹിദായത്ത് നഗര് പരപ്പാടി മുഹമ്മദ് ഷെരീഫ് 30 എന്നിവരെയാണ് എക്സൈസ് ക്രൈംബ്രാഞ്ച് അറസ്റ്റ് ചെയ്തത്. ഇരുവരും പ്രധാന പ്രതികള്ക്ക് ലക്ഷങ്ങള് കൈമാറിയതായി തെളിവ് ലഭിച്ചു. കൊച്ചിയില് ചോദ്യം ചെയ്യാന് വിളിച്ചുവരുത്തിയശേഷമായിരുന്നു അറസ്റ്റ്. പ്രതികളില്നിന്ന് മാന്കൊമ്ബ് പിടികൂടിയ കേസിലെ അന്വേഷണം കല്പ്പറ്റ ഫോറസ്റ്റ് റേഞ്ചിന് കൈമാറും. മാന്കൊമ്ബ് വയനാട് വനത്തോടുചേര്ന്നുള്ള റിസോര്ട്ടില്നിന്ന് ലഭിച്ചതാണെന്ന മൊഴിയുടെ അടിസ്ഥാനത്തില് നടത്തിയ തെളിവെടുപ്പിനുശേഷമാണ് തീരുമാനം. കേസിലെ മുഖ്യപ്രതി മുഹമ്മദ് ഫവാസുമായാണ് ബുധനാഴ്ച കോടനാടുനിന്നുള്ള സംഘം തെളിവെടുപ്പ് നടത്തിയത്. മാന്കൊമ്ബ് ലഭിച്ച സ്ഥലം സ്ഥിരീകരിച്ചതോടെ ഇവിടേക്ക് കേസ് കൈമാറാന് തീരുമാനിച്ചുവെന്ന് കോടനാട് ഫോറസ്റ്റ് റേഞ്ച് ഓഫീസര് ജിയോ ബേസില് പോള് പറഞ്ഞു. പ്രതികളുടെ അപ്പാര്ട്ട്മെന്റില്നിന്നാണ് മാന്കൊമ്ബ് കണ്ടെടുത്തത്.